rejauldu/bengali-wikipedia huggingface dataset:
দুকি (), পাকিস্তানের বেলুচিস্তান প্রদেশের একটি জেলা। এটি ১০৯২ মিটার (৩৫৮৫ ফুট) উচ্চতায় অবস্থিত।Location of Duki - Falling Rain Genomics এখানে বেশ কয়েকটি ইউনিয়ন পরিষদ রয়েছে, এর মধ্যে উল্লেখযোগ্য হচ্ছে: ভিয়ালা দুকি, জঙ্গাল রবাত, সদর, সিভিল স্টেশন, নেসারাবাদ, থাল, লুনি এবং নান সাহেব জিয়ারত। জেলাটির প্রধান রাজস্ব মূলত কৃষি ও প্রাকৃতিক সম্পদ থেকে আসে। এখানে ৩টি প্রধান উপজাতি: তারীন, লুনি এবং নাসর রয়েছে।  তথ্যসূত্র  বিষয়শ্রেণী:বেলুচিস্তান, পাকিস্তানের জেলা বিষয়শ্রেণী:দুকি জেলা
আহমদ হোসেন (জন্ম: ৩০ নভেম্বর ১৯৫৪) বাংলাদেশের একজন মুক্তিযুদ্ধা ও রাজনীতিবিদ। তিনি নেত্রকোনা-৫ আসনের সংসদ সদস্য ছিলেন। তিনি আওয়ামী লীগের সাংগঠনিক সম্পাদক।   রাজনৈতিক জীবন  আহমদ হোসেন রাজনৈতিক জীবনে নেত্রকোনার পূর্বধলার বিশকাকুনী ইউনিয়ন ছাত্রলীগের সভাপতি, উপজেলা ছাত্রলীগের সাধারণ সম্পাদক ছিলেন।  ঢাকা বিশ্ববিদ্যালয়ে অধ্যয়নকালীন স্যার এ. এফ রহমান হল ছাত্রলীগের সভাপতি, বাংলাদেশ ছাত্রলীগের কেন্দ্রীয় সদস্য, গ্রন্থনা ও প্রকাশনা সম্পাদক, সাংগঠনিক সম্পাদক, সহসভাপতি, ভারপ্রাপ্ত সভাপতি ও  বাংলাদেশ ছাত্রলীগের সম্মেলন প্রস্তুতি কমিটির আহবায়কের দায়িত্ব পালন করেন।  পরে বাংলাদেশ আওয়ামী লীগে তিন মেয়াদে সহসম্পাদক ও চলতি মেয়াদসহ ৫ মেয়াদে সাংগঠনিক সম্পাদক মনোনীত হন।  ২০২৪ সালের ৭ জানুয়ারি নেত্রকোনা-৫ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   পারিবারিক জীবন  আহমদ হোসেনের স্ত্রী জাকিয়া পারভীন মনি একাদশ সংসদে সংরক্ষিত নারী আসনে সংসদ সদস্য ছিলেন।   সমালোচনা  আহমদ হোসেনের বিরুদ্ধে ৪ আগস্ট ২০২৪ রাজধানীর ধানমন্ডি থানা এলাকায় ছাত্র-জনতার আন্দোলনে গুলি করে কিশোর আব্দুল মোতালিবকে হত্যা করার অভিযোগে ২৬ আগস্ট নিহত কিশোরের বাবা আব্দুল মতিন বাদী হয়ে ধানমন্ডি থানায় একটি হত্যা মামলা দায়ের করেন। ২০ আগস্ট ২০২৪ রাতে বনশ্রী থেকে তাকে গ্রেফতার করে রিমান্ডে নেয়া হয়।  ছাত্র-জনতার আন্দোলনে নিহত পল্টনের মুদি দোকানদার নবীন তালুকদার হত্যার অভিযোগ আছে তার বিরুদ্ধে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:খুনের দায়ে দোষী সাব্যস্ত বাংলাদেশী
মিল্টন অ্যাস্টার স্মল (; জন্ম: ১২ ফেব্রুয়ারি, ১৯৬৪) সেন্ট ফিলিপের ব্লেডস হিল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৪ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।List of West Indies Test Cricketers  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন মিল্টন স্মল।   প্রথম-শ্রেণীর ক্রিকেট  ১৯৮৩-৮৪ মৌসুম থেকে ১৯৯১-৯২ মৌসুম পর্যন্ত মিল্টন স্মলের প্রথম-শ্রেণীর খেলোয়াড়ী জীবন চলমান ছিল। এমন এক সময়ে ওয়েস্ট ইন্ডিজ দলে অন্তর্ভুক্ত হন যখন দলে সেরা বোলারদের প্রাচুর্যতা সবিশেষ লক্ষণীয় ছিল। প্রকৃত ফাস্ট বোলার না হলেও ডানহাতি ব্যাটসম্যানদের বিপরীতে বলকে সুইং করানোয় সক্ষমতা দেখিয়েছেন।  জানুয়ারি, ১৯৮৪ সালে বার্বাডোসের সদস্যরূপে ত্রিনিদাদ দলের বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি আট উইকেট দখল করেছিলেন। তন্মধ্যে, প্রথম ইনিংসে ৫/৫৭ বোলিং পরিসংখ্যান দাঁড় করান। তবে, শেল শীল্ডের পরবর্তী তিন খেলায় নিজেকে যথোচিত বিচ্ছুরণ ঘটাতে পারেননি।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন মিল্টন স্মল। ১৬ মার্চ, ১৯৮৪ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ জুন, ১৯৮৪ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।  সিরিজের দ্বিতীয় টেস্টে উইনস্টন ডেভিসের স্থলাভিষিক্ত হন। জোয়েল গার্নার, ওয়েন ড্যানিয়েল ও ম্যালকম মার্শালের পর বোলিং আক্রমণে নেমে ১/৭৫ পেয়েছিলেন। বিস্ময়করভাবে ১৯৮৪ সালে ইংল্যান্ড সফরের জন্যে মনোনীত হন। আঘাতপ্রাপ্ত মাইকেল হোল্ডিংয়ের পরিবর্তে লর্ডস টেস্টে নিজস্ব দ্বিতীয় ও সর্বশেষ টেস্ট খেলেন। দ্বিতীয় ইনিংসে ৩/৪১ পান। কিন্তু, হাটুর আঘাতের কারণে তাকে সফরের শুরুতেই দেশে ফিরে আসতে হয়। ঐ মৌসুমে তিনি আর ঘরোয়া পর্যায়ের খেলায় অংশ নিতে পারেননি।   অবসর  আঘাত ও দূর্বল ক্রীড়াশৈলীর কারণে বার্বাডোস দল থেকে প্রায় চার বছর মাঠের বাইরে অবস্থান করতে বাধ্য হন। তবে, ১৯৮৮-৮৯ মৌসুমের অধিকাংশ সময় খেলেন। ২২.০৫ গড়ে ২০ উইকেট দখল করেন। তন্মধ্যে, মাঠে নেমেই ত্রিনিদাদের বিপক্ষে ব্যক্তিগত সেরা ৬/৫৫ পান। কিন্তু আবারও খেলায় ছন্দ হারিয়ে ফেলেন। এরপর তিনি আর একটিমাত্র খেলায় অংশ নিয়েছিলেন। ১৯৯০-৯১ মৌসুমে ০/১২৭ লাভ করার পর খেলার জগৎ থেকে অবসর গ্রহণ করেন।   তথ্যসূত্র    আরও দেখুন   জো স্মল  গ্ল্যাডস্টোন স্মল  ত্রিনিদাদ ও টোবাগো জাতীয় ক্রিকেট দল  ওয়েস্ট ইন্ডিয়ান টেস্ট ক্রিকেটারদের তালিকা  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডোসের ক্রিকেটার
১৯৭৯ সালে ইরানের বিপ্লবের পর থেকে ইসলামি প্রজাতন্ত্রী ইরান মার্কিন যুক্তরাষ্ট্র এবং তার মিত্রদের সাথে উত্তেজনাপূর্ণ সম্পর্কে জড়িয়ে পড়েছে। জিম্মি সংকটের পর দুই দেশ সম্পর্ক ছিন্ন করে। তারপর থেকে উভয় দেশ মধ্যপ্রাচ্য জুড়ে অসংখ্য প্রত্যক্ষ সংঘর্ষ, কূটনৈতিক ঘটনা এবং প্রক্সি যুদ্ধে জড়িত রয়েছে। যার ফলে উভয়ের মধ্যে সম্পর্কের উত্তেজনাপূর্ণ প্রকৃতিকে 'আন্তর্জাতিক সংকট' বলা হয়। উভয় দেশই একে অপরের বিরুদ্ধে আন্তর্জাতিক আইন লঙ্ঘনের অভিযোগ এনেছে। মার্কিন যুক্তরাষ্ট্র প্রায়শই ইরানকে সন্ত্রাসবাদের পৃষ্ঠপোষকতা এবং অবৈধভাবে পারমাণবিক কর্মসূচি বজায় রাখার পাশাপাশি ইসরায়েলের বিরুদ্ধে জোরালো বক্তব্য ব্যবহার করার অভিযোগ এনেছে, যার মধ্যে ইরান গাজা উপত্যকার একটি বিরোধী সন্ত্রাসী গোষ্ঠী হামাসকে সমর্থন করার সময় তার বৈধতা এবং অস্তিত্বের অধিকার নিয়ে প্রশ্ন তুলেছে। এদিকে ইরান প্রায়শই মার্কিন যুক্তরাষ্ট্রকে মানবাধিকার লঙ্ঘনের এবং তাদের বিষয়ে, বিশেষ করে ইরানের গণতন্ত্র আন্দোলনের মধ্যে হস্তক্ষেপের জন্য অভিযুক্ত করেছে।  উভয় দেশ সিরিয়া,U.S. troops come under fire in Syria after strikes against Iran-backed militias  Reuters ইরাক,US-Iran proxy war rages back to life in Iraq  Stimson Research ইয়েমেন,"U.S. carrier moving off the coast of Yemen to block Iranian arms shipments" . USA Today. 20 April 2015.‘Bullet in the head’: Battle for Yemen key to Iran-US tension  Al Jazeera এবং আফগানিস্তান যুদ্ধে লিপ্ত হয়েছে।Biden pledges US support against Houthi attacks to Saudi king  Al Jazeera তারা প্রত্যেক ক্ষেত্রে বিপরীত পক্ষকে সমর্থন করে এবং একে অপরের বিরুদ্ধে অপারেশন পরিচালনা করে। ট্যাঙ্কার যুদ্ধ এবং পারস্য উপসাগরীয় সংকটের মতো পরিস্থিতিতে উভয় দেশই যুদ্ধের দ্বারপ্রান্তে পৌঁছেছে, যা উভয়ই উভয়ের মধ্যে উত্তেজনা বাড়িয়ে তুলেছে। এর ফলে মার্কিন যুক্তরাষ্ট্র এবং ইসরায়েল ইরানকে থামানোর জন্য শক্তির ব্যবহার বাদ দিতে অস্বীকার করেছে, যদিও তারা সর্বদা জোর দিয়েছে যে তারা শক্তির ব্যবহারকে শেষ অবলম্বন হিসাবে বিবেচনা করে।   তথ্যসূত্র   বিষয়শ্রেণী:ইরানের পারমাণবিক কর্মসূচি বিষয়শ্রেণী:পারস্য উপসাগরের ইতিহাস বিষয়শ্রেণী:ইরানের রাজনীতি   বিষয়শ্রেণী:ইরানের বিরুদ্ধে নিষেধাজ্ঞা বিষয়শ্রেণী:ইরানি বিপ্লবের ফলাফল
+অলিজিহ্ব্য নাসিক্যধ্বনির বৈশিষ্ট্যসমূহজাতব্যঞ্জনবায়ুর সঞ্চালকফুসফুসবায়ুর অভিমুখবহির্গামীবায়ুর পথনাসিকঘোষতাঘোষউচ্চারকপশ্চাজ্জিহ্বাউচ্চারণস্থানঅলিজিহ্বাউচ্চারণরীতিস্পর্শ অলিজিহ্ব্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়। আইপিএতে [ɴ] বাংলা লিপিতে এই ধ্বনির কোনও বিশেষ বর্ণ নেই।  এই বর্ণটির উচ্চারণ বাংলা "ঙ্‌"-এর কাছে। এটি জাপানি ভাষা ছাড়াও বিশ্বের অনেক ভাষায় ব্যবহার করা হয়।  বিষয়শ্রেণী:ধ্বনিবিজ্ঞান বিষয়শ্রেণী:আন্তর্জাতিক ধ্বনিমূলক বর্ণমালা
একই নামের অন্যান্য ব্যক্তিবর্গের জন্য দেখুন আবুল বাশার।  মোহাম্মদ আবুল বাশার মুন্সী (জন্ম: ১৯৩৫ - মৃত্যু: ডিসেম্বর ১০, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। যুদ্ধে অসামান্য বীরত্বের জন্য তাকে বীর প্রতীক উপাধিতে ভূষিত করা হয়।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১   জন্ম, বংশপরিচয় ও শিক্ষাজীবন  মোঃ আবুল বাশার মুন্সি নোয়াখালী জেলার চাটখিল উপজেলার (তৎকালীন নোয়াখালীর সুধারাম পরগনায়) বদলকোট উত্তরপাড়া মুন্সী বাড়িতে জন্ম গ্রহণ করেন। তিনি পীরে কামেল আলহাজ্ব হযরত মাওলানা তায়ীন উল্লাহ মুন্সীর (তয়নুল্লা মুন্সী) একজন সুযোগ্য আওলাদ মোঃ আব্দুল লাতিফ মুন্সীর ২য় ছেলে।   কর্মজীবন  ছাত্র জীবন শেষে মোঃ আবুল বাশার মুন্সি তৎকালীন বাংলাদেশ রাইফেলস (বিডিআর) এ যোগদান করেন।   মুক্তিযুদ্ধে ভূমিকা    যেভাবে শহীদ হলেন    বীরশ্রেষ্ট সম্মান  ১৯৭৩ সালের ১৫ ডিসেম্বর সরকারি গেজেট নোটিফিকেশন অনুযায়ী বাংলাদেশের স্বাধীনতা যুদ্ধের সাতজন বীর সন্তানকে মরণোত্তর বীর প্রতীক উপাধীতে ভূষিত করা হয়।   পুরস্কার ও সম্মাননা    তথ্যসূত্র    পাদটীকা       বহিঃসংযোগ   মুন্সীবাড়ি  বিষয়শ্রেণী:বীর প্রতীক বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশের মুক্তিযোদ্ধা বিষয়শ্রেণী:১৯৩৫-এ জন্ম বিষয়শ্রেণী:নোয়াখালী জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
রবিন হুড ২০১৮ সালে মুক্তি পাওয়া অটো বাথুর্সট পরিচালিত মার্কিন একশন এডভেঞ্চার চলচ্চিত্র। এটির চিত্রনাট্য রচনা করেন বেন চান্দলার ও ডেভিড জেমস। এটি রবিন হুডের গল্পের ওপর ভিত্তি করে তৈরি করা চলচ্চিত্র।  "রবিন হুড" লায়ন্সগেটে ২১ শে নভেম্বর ২০১৮ তারিখে মুক্তি পায়।  কুশীলব   ট্যারন এগারটন - রবিন হুড চরিত্রে  জেমি ফক্স -  জন, রবিনের পরামর্শদাতা  বেন মেন্ডেলসন -  শেরিফ অব দ্যা নটিংহাম, রবিনের শত্রু   ইভ হিউসন - মারিয়ান চরিত্র   টিম মিনচিন -  ফ্রিয়ার টাক চরিত্র  জেমি ডর্নান - উয়িল স্কারলেট চরিত্র   এফ. মারি আব্রাহাম - কার্ডিনাল  পল অ্যান্ডারসন   জশ হার্ডম্যান   কর্নেলিয়াস বুত   জর্ন বেংটসন  মুক্তি  রবিন হুড চলচ্চিত্রটি ২১ শে নভেম্বর ২০১৮ তারিখে মুক্তি পায়। তথ্যসূত্র  বহিঃসংযোগ  বিষয়শ্রেণী:২০১৮-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইংল্যান্ডের পটভূমিতে চলচ্চিত্র বিষয়শ্রেণী:লিওনার্দো ডিক্যাপ্রিও প্রযোজিত চলচ্চিত্র বিষয়শ্রেণী:সামিট এন্টারটেইনমেন্টের চলচ্চিত্র বিষয়শ্রেণী:২০১৮-এর অ্যাকশন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
thumb|Singing whooper swan, Sweden 2016  রাজ মরাল (সিগনাস সিগনাস) বা হোপার সোয়ান (whooper swan) উত্তর গোলার্ধের একটি বৃহত্তর মরাল প্রজাতি। এটি উত্তর আমেরিকার ট্রাম্পিটার মরালের ইউরেশিয়ান সহজাত এবং সিগনাস (মরাল) গণের একটি প্রজাতি। ১৬৭৬ সালে ফ্রান্সিস উইলুবি এবং জন রে এর পাখি সংক্রান্ত পাখি গবেষণায় এই মরালকে "এল্ক, হোপার বা বন্য মরাল" হিসাবে উল্লেখ করেছে।  এর দ্বিপদী নামের cygnus শব্দটি নেওয়া হয়েছে লাতিন শব্দ swan হতে। বাংলা রাজমরাল নামটি Whooper Swan এর পারিভাষিক শব্দ যা এর নেপালি নাম মহারাজ হংস থেকে অনুপ্রাণিত।  বর্ণনা thumb|left|রাজমরালের মাথা ও ঠোঁট রাজমরালের শারীরিক গঠন ও চেহারা কিছুটা তন্দ্রা মরালের মতো। তবে এটি বড় আকারের হয়, দৈর্ঘ্যে সাধারণত  হয় এবং এর ডানার দৈর্ঘ্য  প্রায়। সচরাচর এর শারীরিক মোট ভর হয়ে থাকে , পুরুষদের ক্ষেত্রে গড়ে যা প্রায়  এবং স্ত্রীপ্রজাতির ক্ষেত্রে  পর্যন্ত হয়ে থাকে।   এখন পর্যন্ত সর্বোচ্চ ভরের মরালটি ডেনমার্কে পাওয়া গেছে। এটি ছিলো একটি পুরুষ মরাল এবং ভর ছিলো প্রায় । এদেরকে সবচেয়ে ভারী উড়ন্ত পাখিদের মধ্যে একটি বিবেচনা করা হয়। অন্যান্য আদর্শ পরিমিতি মতে, এদের উইং কর্ড , টার্সাস  ও চঞ্চু  হয়ে থাকে। বিশালদেহী এ পরিযায়ী পাখিটি সাধারণত গ্রীষ্মে দক্ষিণ ইউরেশিয়ায় বসবাস করে। এবং শীতে বংশবৃদ্ধির জন্য পশ্চিম দিকে মাইগ্রেট করে। সাধারণত এরা বেশিরভাগ সময় ৮ হাজার ফুট উচ্চতায় উড়ে বেড়ায়, যদিও ২৭ হাজার ফুট উচ্চতায়ও এদের উড়তে দেখা গেছে।  তথ্যসূত্র  বিষয়শ্রেণী:ফিনল্যান্ডের জাতীয় প্রতীক বিষয়শ্রেণী:রাজহাঁস বিষয়শ্রেণী:ইউরেশিয়ার পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ফ্যাদোর মিকজাইলোভিচ স্মলভ ( , জন্ম: ৯ ফেব্রুয়ারি ১৯৯০) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি ক্রাসনোদার এবং রাশিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।  সম্মাননা ক্লাব ডায়নামো মস্কো রুশ কাপ রানার-আপ: ২০১১–১২  অানঝি মাখাচকালা রুশ কাপ রানার-আপ: ২০১২–১৩  ব্যক্তিগত  রুশ প্রিমিয়ার লিগ সর্বোচ্চ গোলদাতা: ২০১৫–১৬, ২০১৬–১৭  স্পোর্টস-এক্সপ্রেস বছরের সেরা রুশ ফুটবলার: ২০১৫–১৬  তথ্যসূত্র  বহিঃসংযোগ  Player page on the official FC Dynamo Moscow site   Player page on the official Russian Premier League site   Player profile at 777score  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:রুশ ফুটবলার বিষয়শ্রেণী:সেলতা ভিগোর খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব আনঝি মাখাচকালার খেলোয়াড় বিষয়শ্রেণী:ফুটবল ক্লাব দিনামো মস্কোর খেলোয়াড় বিষয়শ্রেণী:ফুটবল ক্লাব ক্রাস্নোদারের খেলোয়াড় বিষয়শ্রেণী:ফুটবল ক্লাব লকোমতিভ মস্কোর খেলোয়াড় বিষয়শ্রেণী:ফুটবল ক্লাব উরাল ইয়েকাতেরিনবুর্গের খেলোয়াড় বিষয়শ্রেণী:ফেইয়ানর্টের খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:এরেডিভিজির খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:ফুটবল উইঙ্গার বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:রাশিয়ার আন্তর্জাতিক যুব ফুটবলার বিষয়শ্রেণী:রাশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:রাশিয়ার আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড
থাম্ব|upright=1.5|চেন্নাইতে এয়ার ইন্ডিয়া ওয়ান এয়ার ইন্ডিয়া ওয়ান (এআই-১ বা এআইসি১০০১ হিসাবেও পরিচিত) হল ভারতের রাষ্ট্রপতি বা প্রধানমন্ত্রীকে বহনকারী যে কোনও বিমানের কল সাইন। এয়ার ইন্ডিয়া হল ভারতের জাতীয় বিমান সংস্থা। বিমানটি ভারতীয় বিমানবাহিনী (আইএএফ) দ্বারা ভিভিআইপি উড়ান হিসাবে পরিচালিত হয়। নতুন দিল্লির ইন্দিরা গান্ধী আন্তর্জাতিক বিমানবন্দর (পূর্বে পালাম বিমানবাহিনী ঘাঁটি) ভিত্তিক আইএএফের বিমান সদর যোগাযোগ স্কোয়াড্রন এই বিমান পরিচালনার দায়িত্বে রয়েছে। নতুন বোয়িং ৭৭৭-৩০০ইআর বিমানগুলি ২০২০ সালে চালু করা হয় এবং ২০২১ সালের মধ্যে এর কার্যক্রম শুরু হবে।   বর্তমান বহর  এয়ার ইন্ডিয়ার মালিকানাধীন এবং আন্তর্জাতিক রাষ্ট্রীয় সফরে ব্যবহৃত বোয়িং ৭৪৭-৪০০ ছাড়াও, আইএএফের বর্তমানে চারটি ১৪ আসনের এমব্রায়ার ১৩৫, চারটি ২০ আসনের এমব্রায়ার ১৪৫ এবং তিনটি কাস্টমাইজ ৪৬ আসনের বোয়িং বিজনেস জেটস (বিবিজে) রয়েছে, যার ভিআইপি কেবিন রয়েছে এবং ভিআইপি চলাচলের জন্য ব্যবহৃত হয়। এর মধ্যে বোয়িং ৭৪৭ বিদেশি সফরকালে প্রধানমন্ত্রী, রাষ্ট্রপতি বা সহ-রাষ্ট্রপতি দ্বারা ব্যবহৃত হয়।  প্রতিটি এমব্রায়ার ১৩৫ ক্ষেপণাস্ত্র-অপসারণ ব্যবস্থা, গ্লোবাল পজিশনিং ব্যবস্থা সহ আধুনিক উড়ান পরিচালনা ব্যবস্থার পাশাপাশি শ্রেণি ২ উপকরণের অবতরণ ব্যবস্থা সহ সজ্জিত। এই বিমানগুলির প্রত্যেকটির জন্য আইএএফ-এর ₹১৪ বিলিয়ন (২০০ মিলিয়ন মার্কিন ডলার) ব্যয় হয়। রাজদূত, রাজহানস এবং রাজকামাল নামে তিনটি বিবিজে প্রকৃত বিমানের প্রতিটির জন্য আইএএফ ₹৯৩.৪ বিলিয়ন (মার্কিন $ ১.৩ বিলিয়ন) ব্যয় করে (প্রকৃত বিমানের জন্য ₹৭৩.৪ বিলিয়ন ($১.০ বিলিয়ন) এবং স্বাবলম্বন স্যুটগুলির জন্য অতিরিক্ত ২০ বিলিয়ন ($২৮০ মিলিয়ন))।   তথ্যসূত্র    বহিঃসংযোগ   বিষয়শ্রেণী:রাষ্ট্রপতি বিমান
আল-মুরাদিয়া মসজিদ () বা মুরাদ পাশা মসজিদ () ইরাকের বাগদাদ শহরের আল-রুসাফা জেলায় অবস্থিত একটি ঐতিহাসিক মসজিদ। এটি ইরাকের প্রতিরক্ষা মন্ত্রণালয়ের বিপরীত পাশে আল-ময়দান চত্বরে এবং আল-আহমাদিয়া মসজিদ ও উজবেক মসজিদের মধ্যবর্তী স্থানের একটি পুরনো দুর্গে অবস্থিত। মসজিদটি উসমানীয় সাম্রাজ্যের প্রথম দিকে নির্মিত। মসজিদের মিনারটিকে অনেকে বাগদাদের সবচেয়ে সুন্দর মিনার বলে মনে করেন।   ইতিহাস  ১৫৬৬ সালে উসমানীয় সাম্রাজ্যের মুরাদ পাশা মসজিদের নির্মাণকাজ শুরু করেন, যিনি সেই সময়ে বাগদাদের গভর্নর ছিলেন। এর নির্মাণকাজ ১৫৭০ সালে সম্পন্ন হয় এবং মুরাদ পাশার নামানুসারে "আল-মুরাদিয়া" নামকরণ করা হয়। একটি উদযাপনী অনুষ্ঠানের মাধ্যমে মসজিদটি উদ্বোধন করা হয়। ১৬৮৬ সালে গভর্নর আহমেদ পাশা আলবু শানাক মসজিদের সাথে সংযুক্ত খানটি সংস্কার করেন এবং মসজিদের পরিষেবার জন্য একটি পানির পাইপ যুক্ত করেন। যা শেষবার ১৯০৩ সালে সংস্কার করা হয় এবং আজও বিদ্যমান। মসজিদটি তার স্থাপত্য ও সাজসজ্জার কারণে বাগদাদের জনগণের কাছে গর্বের উৎস।  বর্তমানে মসজিদটিকে একটি ঐতিহ্যবাহী স্থাপনা হিসাবে বিবেচনা করা হয়। ২০০৯ সালের এমন একটি সময়ে যখন বাগদাদের অধিকাংশ ধর্মীয় ভবন অবহেলার শিকার হয় তখন এটি পুনর্নবীকরণ করা হয়।   বর্ণনা  বাম|থাম্ব|১৯৩২ সালে আল-মুরাদিয়া মসজিদ (ডানে)। মসজিদটি একটি বিস্তীর্ণ জমির উপর ইট ও প্লাস্টার দিয়ে নির্মাণ করা হয়। এর আয়তন প্রায় ১,১২৫ মিটার। এর চ্যাপেলটি আয়তাকার, দেয়াল পুরু এবং মিহরাবটি ১০ মিটার বড়। ভবনটি মার্বেলের চারটি নলাকার স্তম্ভের উপর সাতটি গম্বুজ দ্বারা নির্মিত, যা কেন্দ্রীয় খিলান দ্বারা সংযুক্ত। এই গম্বুজগুলোর মধ্যে সবচেয়ে বড় হলো কেন্দ্রীয় গম্বুজ, যা চ্যাপেলের উপরে অবস্থিত। কেন্দ্রীয় গম্বুজটি গোলার্ধযুক্ত ও আকৃতিতে চ্যাপ্টা। গম্বুজের অভ্যন্তর কোরানের আয়াত দ্বারা সজ্জিত, যা গম্বুজের পরিধিজুড়ে ঘূর্ণায়মান। গম্বুজের বাইরের অংশটি নীল এবং সবুজ রঙ দ্বারা সজ্জিত। অন্য ছয়টি গম্বুজ আকারে ছোট। মসজিদের গম্বুজটিকে সাধারণত "চীনা গম্বুজ" ডাকনাম দেওয়া হয়, কারণ এর পরিধির প্রান্তটি চীনা স্থাপত্যের দানাদার প্রান্তের মতো দানাদার আকৃতির। গ্রীষ্মকালীন চ্যাপেলের উত্তর-পশ্চিম কোণে অবস্থিত মিনারটিও সজ্জিত। মসজিদের অভ্যন্তরে একটি সর্পিল সিঁড়ি রয়েছে, যা বেসিন অভিমুখী এবং একটি পাঁজরযুক্ত বাল্বের শীর্ষে থাকা মুকারনার সারির উপর গিয়ে শেষ হয়। মসজিদের মিনারটি একটি ঐতিহ্যবাহী বাগদাদী মিনার, যা উসমানীয় প্রভাবহীন আব্বাসীয় শৈলীতে নির্মিত।   আরও দেখুন    ইরাকে ইসলাম  ইরাকের মসজিদের তালিকা   তথ্যসূত্র   বিষয়শ্রেণী:বাগদাদের মসজিদ বিষয়শ্রেণী:বাগদাদের ভবন ও স্থাপনা বিষয়শ্রেণী:১৬শ শতাব্দীর মসজিদ বিষয়শ্রেণী:গম্বুজসহ মসজিদ বিষয়শ্রেণী:আরবি ভাষার লেখা থাকা নিবন্ধ
ভাস্কো দা গামা রেগাতাস ক্লাব (, ; সাধারণত ভাস্কো দা গামা, ভাস্কো এবং সংক্ষেপে সিআর ভাস্কো দা গামা নামে পরিচিত) হচ্ছে রিউ দি জানেইরু ভিত্তিক একটি ব্রাজিলীয় পেশাদার ফুটবল ক্লাব। এই ক্লাবটি বর্তমানে ব্রাজিলের শীর্ষ স্তরের স্তরের ফুটবল লিগ কাম্পেওনাতো ব্রাজিলেইরো সেরিয়ে আতে প্রতিযোগিতা করে। এই ক্লাবটি ১৮৯৮ সালের ২১শে আগস্ট তারিখে প্রতিষ্ঠিত হয়েছে। ২১,৮৮০ ধারণক্ষমতাবিশিষ্ট সান জানুয়ারিও স্টেডিয়ামে ভাস্কো নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ব্রাজিলীয় সাবেক ফুটবল খেলোয়াড় মাউরিসিও বারবিয়েরি এবং সভাপতির দায়িত্ব পালন করছেন জোর্জে সালগাদো। বর্তমানে ব্রাজিলীয় রক্ষণভাগের খেলোয়াড় আন্দেরসন কোনসেইকাও এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ভাস্কো দা গামা এপর্যন্ত ৩৫টি শিরোপা জয়লাভ করেছে; যার মধ্যে চারটি কাম্পেওনাতো ব্রাজিলেইরো সেরিয়ে আ, একটি কোপা দো ব্রাজিল এবং একটি কাম্পেওনাতো ব্রাজিলেইরো সেরিয়ে বি শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে একটি কোপা লিবের্তাদোরেস শিরোপা রয়েছে।  ইতিহাস ক্লাব প্রতিষ্ঠার প্রায় ৭৩ বছর পর, ১৯৭১–৭২ মৌসুমে ভাস্কো দা গামা প্রথমবারের মতো ব্রাজিলের পেশাদার ফুটবলের শীর্ষ স্তর কাম্পেওনাতো ব্রাজিলেইরো সেরিয়ে আতে অংশগ্রহণ করতে সক্ষম হয়েছিল। ১৯৭১ সালের সালের ৭ই আগস্ট তারিখে, কাম্পেওনাতো ব্রাজিলেইরো সেরিয়ে আতে ক্লাব ইতিহাসে নিজেদের প্রথম ম্যাচে আদমিলদো চিরোলের অধীনে ভাস্কো দা গামা ফোর্তালেজার সাথে ০–০ গোলে ড্র করেছিল। ১৯৭১–৭২ কাম্পেওনাতো ব্রাজিলেইরো সেরিয়ে আতে ভাস্কো দা গামা ৭টি জয় এবং ৯টি ড্রয়ে সর্বমোট ২৩ পয়েন্ট অর্জন করে পয়েন্ট তালিকায় ১২তম স্থান অর্জন করেছিল।  তথ্যসূত্র  বহিঃসংযোগ      বিষয়শ্রেণী:ভাস্কো দা গামা রেগাতাস ক্লাব বিষয়শ্রেণী:১৮৯৮-এ প্রতিষ্ঠিত ফুটবল ক্লাব বিষয়শ্রেণী:১৮৯৮-এ ব্রাজিলে প্রতিষ্ঠিত বিষয়শ্রেণী:ব্রাজিলের ফুটবল ক্লাব বিষয়শ্রেণী:কাম্পেওনাতো ব্রাজিলেইরো সেরিয়ে আ-এর ক্লাব বিষয়শ্রেণী:২০২২-এর অধিগ্রহণ ও একত্রীকরণ
ঘায়া অলিভেইরা হলেন তিউনিসিয়ায় জন্ম নেওয়া এক পেস্ট্রি রন্ধনশিল্পী, যিনি নিউইয়র্কের ড্যানিয়েল রেস্তোরাঁয় কাজ করেন। তিনি ২০১৭ সালে জেমস বিয়ার্ড ফাউন্ডেশন পুরস্কার লাভ করেন।  জীবনী ঘায়া অলিভেইরা তিউনিসিয়ায় জন্মেছিলেন। তার দাদির রান্না তার মনে গভীরভাবে আলোকপাত করেছিল। তার দাদির কাস্টার্ড বানানোর কথা তার বিশেষভাবে মনে আছে, যেটি রমযান মাসে অউর্তা (এক ধরনের তিউনিসীয় খাবার) তৈরিতে ব্যবহৃত হত। তিনি স্থানীয় একটি বিশ্ববিদ্যালয় থেকে অর্থনীতিতে স্নাতক হন এবং তিউনিসের একটি ব্যাংকে কর্মজীবন শুরু করেন।  তার বোন অসুস্থ হলে তিনি তার পাশে থাকার জন্য নিউইয়র্ক গমন করেন। তার তিউনিসীয় সনদ যুক্তরাষ্ট্রে কাজে না আসলে তিনি একজন ব্যালে নৃত্যশিল্পী হিসেবে নিজেকে নিয়োজিত করেন। এরপ্প্র একে একে বহু পেশা বদলান। এদিকে অলিভেইরার বোন মারা গেলে তার সন্তানের দায়িত্ব পড়ে তার ঘাড়ে।  তিনি এরপর ডোমিঙ্গো রেস্তোরাঁয় পেস্ট্রি রন্ধনশিল্পীর চাকরি নেন।  রেস্তোরাঁটি বন্ধ হতে গেলে তিনি ক্যাফে বৌলুদে নিজের জীবন বৃত্তান্ত পাঠান। সেখানে ২০০১ সালে পেস্ট্রি রন্ধনশিল্প বিভাগের জুনিয়র মেম্বার হিসেবে যোগ দেন। ২০০৭ সালে তিনি ঐ রেস্তোরাঁর মালিকের মালিকানাধীন বার বৌলুদে এক্সিকিউটিভ পেস্ট্রি রন্ধনশিল্পী হিসেবে নিযুক্ত হন। ২০১২ সালে রেস্তোরাঁদ্বয়ের মালিক ড্যানিয়েল বলৌদ 'বৌলুদ সুদ' নামে আরেকটি রেস্তোরাঁ খুললে তিনি সেটার সাথে যুক্ত হন।  ড্যানিয়েল বৌলুদ ২০১৩ সালে ঘোষণা দেন যে,তার রেস্তোরাঁ ড্যানিয়েলে অলিভেইরা নতুন পেস্ট্রি রন্ধনশিল্পী হিসেবে যোগ দিবে। তিনি অলিভেইরা সম্পর্কে বলেছিলেন, "সে রন্ধনশিল্পে বিরল প্রতিভার অধিকারী, যা দিন দিন বাড়ছে এবং নতুন কিছু উদ্ভাবনে অবদান রাখছেল, এবং এ ধরনের রন্ধনশিল্পীকে আমি আমার রেস্তোরাঁর হাল ধরার জন্য খুঁজে থাকি।"  পুরস্কার 'রন্ধনজগতের অস্কার' বলে অভিহিত জেমস বিয়ার্ড ফাউন্ডেশন পুরস্কারের জন্য তিনি ২০১২, ২০১৫ ও ২০১৬ সালে মনোনীত হন এবং অবশেষে ২০১৭ সালে তিনি অসাধারণ পেস্ট্রি রন্ধনশিল্পী বিভাগে ২০১৭ সালে জেমস বিয়ার্ড ফাউন্ডেশন পুরস্কার লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:নারী পাচক
বাধাগাছি ভারতের পশ্চিমবঙ্গ রাজ্যের হুগলি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বাধাগাছি শহরের জনসংখ্যা হল ৪৭১৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে বাধাগাছি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের শহর বিষয়শ্রেণী:হুগলি জেলার শহর ও নগর
রাষ্ট্রীয় সমাজবাদী কংগ্রেস (আরএসসি) ছিল ভারতের পশ্চিমবঙ্গ রাজ্যের একটি রাজনৈতিক দল। ১৯৮৬ থেকে ১৯৮৯ সাল পর্যন্ত এই দলটির অস্তিত্ব ছিল। কংগ্রেস নেতা তথা ভারতের প্রাক্তন প্রয়াত রাষ্ট্রপতি প্রণব মুখোপাধ্যায় ইন্দিরা গান্ধীর মৃত্যুর পর ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে এই দল প্রতিষ্ঠা করেছিলেন।Economics Time 2011-02-25. প্রণব মুখোপাধ্যায় রাজীব গান্ধীকে ভারতের প্রধানমন্ত্রী পদে নিয়োগের বিরোধী ছিলেন। দলের প্রবীণ নেতা হিসেবে তিনি নিজে ওই পদের দাবিদার ছিলেন এবং উক্ত পদটিতে নিয়োগের ক্ষেত্রে পারিবারিক ঐতিহ্য বজায় রাখার বিরোধিতা করেছিলেন।India Today 2010-10-25. thumb|ভারতের প্রাক্তন প্রয়াত রাষ্ট্রপতি প্রণব মুখোপাধ্যায় (সেই সময় ভারতের অর্থমন্ত্রী) ইনস্টিউট অফ চ্যাটার্ড অ্যাকাউন্ট্যান্টস অফ ইন্ডিয়ার একটি আঞ্চলিক সভায়।  প্রধান রাজনৈতিক ব্যক্তিত্বদের দলে আনতে না পেরে এবং নির্বাচনী সাফল্য অর্জন করতে না পেরে আরএসসি ১৯৮৯ সালে ভারতীয় জাতীয় কংগ্রেসের সঙ্গে মিশে যায়। এর প্রধান কারণ ছিলেন প্রণব মুখোপাধ্যায় জননেতা ছিলেন না এবং সেই সময় কোনো নির্বাচনে অংশগ্রহণ করেননি। কংগ্রেসে ফিরে আসার পরে দলে তাকে আবার স্বাগত জানানো হয় এবং তিনি দলের শীর্ষ নেতা হিসেবেই গণ্য হন। তারপর থেকে তিনি নেহেরু-গান্ধী পরিবারের অনুগত নেতা হিসেবে নিজের ভাবমূর্তি গড়ে তোলেন।Financial Times  2009-05-25.  আরও দেখুন  ভারতীয় জাতীয় কংগ্রেস ভেঙে গঠিত রাজনৈতিক দল  তথ্যসূত্র  বিষয়শ্রেণী:পশ্চিমবঙ্গের বিলুপ্ত রাজনৈতিক দল বিষয়শ্রেণী:ভারতের সমাজতান্ত্রিক দল বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত বিষয়শ্রেণী:১৯৮৯-এ ভারতে বিলুপ্ত বিষয়শ্রেণী:ভারতের বিলুপ্ত সমাজতান্ত্রিক দল
থাম্ব| শান্তির আন্দোলনের একটি জার্মান জার্নাল ডাই ফ্রিডেনস ওয়ার্টের প্রচ্ছদ, # ১১, ১৯১৩ প্রকাশিত শান্তি আন্দোলন হচ্ছে একটি সামাজিক আন্দোলন যার মাধ্যমে একাধিক আদর্শ অর্জনের চেষ্টা হয় যেমন কোনো নির্দিষ্ট যুদ্ধ বা সব যুদ্ধের সমাপ্তি, নির্দিষ্ট জায়গা বা অবস্থার ধরনে আন্তর্মানবিক সহিংসতা সর্বনিম্নকরন এবং প্রায়ই এটা সম্পর্কিত থাকে বিশ্বশান্তির সাথে। এসব উদ্দেশ্য পূরনের উপায়তে থাকে শান্তিবাদ, অহিংস প্রতিরোধ, বৈঠক, বর্জন, শান্তি শিবির, নৈতিক ব্যবসা, যুদ্ধবিরোধী রাজনৈতিক ব্যক্তিত্বদের সমর্থন, সামরিক-শিল্প ব্যবস্থা থেকে লাভ সরানোর আইন তৈরি, অস্ত্র নিষিদ্ধকরন, উন্মুক্ত সরকার ও স্বচ্ছতার ব্যবস্থা তৈরি, প্রত্যক্ষ গণতন্ত্র, যুদ্ধাপরাধ ও যুদ্ধ তৈরির ষড়যন্ত্র প্রকাশকারকদের সমর্থন করা, মিছিল এবং জাতীয় পর্যায়ে রাজনৈতিক দালালির সংগঠন তৈরি। পলিটিকাল কো ওপারেটিভ হচ্ছে এরকম এক সংস্থার উদাহরণ যা চেষ্টা করে সব শান্তি আন্দোলন সংস্থা ও সবুজ সংস্থাকে এক করে ফেলবার, যাদের হয়তো কিছু বিচ্ছিন্ন লক্ষ্য আছে, কিন্তু তাদের সবারই আছে শান্তি ও মানবজাতি চলনের সাধারণ লক্ষ্য। কিছু শান্তিকর্মীদের চিন্তার ব্যাপার হচ্ছে শান্তি অর্জনের চ্যালেঞ্জগুলো যখন যারা এসবের বিপক্ষে, তারা সহিংসতা ব্যবহার করে তাদের যোগাযোগ ও ক্ষমতায়নের মাধ্যম হিসাবে।  তথ্যসূত্র  বিষয়শ্রেণী:যুদ্ধ-বিরোধী বিষয়শ্রেণী:১৯৬০-এর দশকের প্রতিসংস্কৃতি বিষয়শ্রেণী:শান্তি বিষয়শ্রেণী:সামাজিক আন্দোলনের ইতিহাস